stanford-oval/wikipedia huggingface dataset:
טוני נולס

אנתוני קרול נולס (באנגלית: Anthony Carroll Knowles;‏ ‏נולד ב־1 בינואר 1943) הוא איש עסקים ופוליטיקאי אמריקאי מאלסקה, איש המפלגה הדמוקרטית, שכיהן כמושל אלסקה השביעי בשנים 1994–2002. בשל הגבלת כהונה, הוא היה מנוע מלהתמודד על תקופת כהונה שלישית כמושל ב-2002, ובמקום זאת הוא התמודד ב-2004 ללא הצלחה בבחירות על מושב בסנאט של ארצות הברית, וב-2006 פעם נוספת כמושל. בספטמבר 2008 היה נולס לנשיא המכון הלאומי למדיניות אנרגיה, ארגון ללא רווח שהוקם על ידי משפחתו של המיליארדר ג'ורג' קייזר, ששוכן באוניברסיטת טלסה (אנ').
ב-2008 עלה שמו של נולס כמועמד אפשרי לתפקיד מזכיר הפנים או מזכיר האנרגיה של ארצות הברית בקבינט של ארצות הברית בממשל ברק אובמה, אך בדצמבר אותה שנה נבחר לתפקיד מזכיר האנרגיה סטיבן צ'ו, ולתפקיד מזכיר הפנים נבחר קן סלזאר. ב-2010 מונה נולס כחבר במועצה המייעצת של שירות הפארקים הלאומיים של ארצות הברית על ידי מזכיר הפנים סלזאר.
ראשית חייו

טוני נולס נולד בטלסה, אוקלהומה. ב-1962 הוא התגייס לצבא ארצות הברית, בו הוא שירת בדיוויזיה המוטסת ה-82 ובהמשך שירת בווייטנאם. ב-1968 סיים נולס תואר בכלכלה באוניברסיטת ייל, שם הוא היה חבר באחוות דלתא-קאפא-אפסילון יחד עם ג'ורג' ווקר בוש, לימים נשיא ארצות הברית. לאחר סיום לימודיו, הוא עבר לאלסקה כדי לעבוד באסדות קידוח נפט במדרון הצפוני של אלסקה ובאי קוק. ב-1969 הוא פתח את הראשונה מבין ארבעת המסעדות שלו באנקורג'.
חבר מועצת העיר וראש עיריית אנקורג'

בשנים 1975–1979 כיהן נולס כחבר במועצת העיר אנקורג'. בשנים 1982–1987 הוא כיהן שתי תקופות כהונה כראש עיריית אנקורג'.
מושל אלסקה > מערכות הבחירות

התמודדותו הראשונה של נולס בבחירות למשרת מושל אלסקה הייתה ב-1990. הוא זכה אז בבחירות המקדימות של המפלגה הדמוקרטית, אך בבחירות הכלליות נוצח על ידי מועמד מפלגת העצמאות של אלסקה, המושל לשעבר וולי היקל. ב-1994 הוא ניצח בבחירות המקדימות את סגן המושל לשעבר סטיב מק'אלפין, ולאחר מכן נבחר בבחירות הכלליות. בחירתו הייתה בתוצאה צמודה באופן מפתיע, אך היא גם נבעה מהפיצול בקול השמרני בשל מועמדותו במסגרת מפלגה שלישית של סגן המושל המכהן. בבחירות קיבל נולס 41.1 אחוזים, מועמד המפלגה הרפובליקנית, ג'ים קמפבל קיבל 40.8 אחוזים, וסגן המושל ג'ק קוגהיל, שהתמודד מטעם מפלגת העצמאות של אלסקה, קיבל 13 אחוזים מהקולות.
בבחירות של 1998 זכה נולס בניצחון סוחף לאחר שהביס את המועמד הרפובליקני ג'ון לינדאאור בתוצאות של 51 מול 18 אחוזים. ניצחונו בבחירות אלו נבע בעיקר בשל קריסת מסע הבחירות של לינדאאור, מחלוקות שנגעו ללינדאאור ולתיאור המסולף שלו של עובדות במסמכים הפיננסים של מסע הבחירות שלו, ושאלות בנוגע להיותו של לינדאואר תושב אלסקה. הרפובליקני רובין ל. טיילור, שנוצח בחירות המקדימות של הרפובליקנים על ידי לינדאאור, גרף 20 אחוזים מהקולות לאחר שהצטרף לבחירות הכלליות כמועמד רפובליקני עצמאי שבוע בלבד לפני יום הבחירות. ב-2002 לא התמודד נולס בבחירות בשל הגבלת כהונה.
מושל אלסקה > כהונתו

ב-1997 היה נולס יושב ראש אגודת המושלים המערביים. הוא גם היה חבר בנציבות הנפט והגז הבין-מדינתית במשך שתי תקופות כהונה.
במהלך תקופת כהונתו הקים נולס את ארגון הבריאות דנליי לילדים, שמספק שירותי בריאות בסיסיים ל-25,000 ילידים ול-5,000 נשים הרות. הליגה הלאומית לרווחת הילד העניקה ב-1998 לנולס את תואר "תומך הילדים של השנה".
במהלך פיגועי 11 בספטמבר היה חשש שטיסה 85 של קוריאן אייר שעשתה את דרכה לנמל התעופה של אנקורג', נחטפה גם היא. מתוך חשש שהטיסה תהיה מטרה לפגיעה במטרה באלסקה, הורה נולס על פינוי בתי מלון גדולים ומבני ממשלה באנקורג'.
כתומך של המשמר הלאומי של אלסקה, קיבל נולס ב-2001 פרס "פרו פטריה" של המשמר ואת מדליית ההקרבה על שם צ'ארלס דיק.
נולס יצר את "הסכם המילניום", הסכם בין ממשלתי עם שבטים לטיפוח הקמתם של שירותים כפריים ופיתוח כלכלי. הוא זכה להכרה מיוחדת של "הקונגרס האמריקאי של האמריקאים האינדיאנים" (National Congress of American Indians) ב-2001, יחד עם מרשל לינד, ובפרס דנלי של "פדרציית הילידים של אלסקה" (Alaska Federation of Natives), הפרס המכובד ביותר שניתן על ידי הארגון למי שאינו יליד.
נולס דחף את הממשל הקנדי לאמץ את עקרון "המעבר הבטוח" להגנת דגי האלתית ובית הגידול שלהם, שהוביל למשא ומתן על ההסכם המוצלח בתחום מזה שנים רבות.
במהלך השלבים האחרונים של תקופת כהונתו כמושל, תקפו אותו הרפובליקנים בבית המחוקקים של אלסקה כמנהיג חלש שנמנע מלנקוט בעמדה בכמה סוגיות, כפי שהומחש בקמפיין "איפה טוני?" שלהם.
נולס הוא מתנגד נחרץ לעונש המוות. הוא בעד זכות ההחלטה בנושא ההפלות המלאכותיות ומתנגד להגבלה על הפלות בכל שלב של ההריון. הוא הטיל וטו על כמה הצעות חוק שעברו בבית המחוקקים של אלסקה בנוגע להפלות.
לאחר כהונתו

ב-2004 התמודד נולס על מושב בסנאט של ארצות הברית מול הסנאטורית הרפובליקנית המכהנת ליסה מרקאוסקי, שמונתה למושב זה על ידי אביה, הסנאטור והמושל לשעבר פרנק מרקאוסקי. רבים סברו שנולס ינצח בבחירות אלו, אך הוא נוצח בהפרש קטן.
ב-29 במאי 2006 הכריז נולס על כוונתו לשוב למשרת המושל באותה שנה. ב-22 באוגוסט אותה שנה הוא הביס את אריק קרופט והיה למועמד הדמוקרטים. ב-7 בנובמבר נוצח נולס בבחירות הכלליות על ידי הרפובליקנית שרה פיילין. אף על פי שרבים צפו מרוץ צמוד, כולל סוקרים מטעם שתי המפלגות, הוא נוצח ב-7 אחוזים, פחות מהתוצאה בניסיונו להיבחר לסנאט ב-2004.
בספטמבר 2008 מונה נולס כנשיא המכון הלאומי למדיניות אנרגיה, ארגון ללא כוונת רווח שהוקם על ידי משפחתו של המיליארדר ג'ורג' קייזר, ששוכן באוניברסיטת טלסה (אנ').
בזכות תמיכתו בברק אובמה, מעמדו כמושל לשעבר של אחת ממדינות המערב, ומעורבותו רבת השנים בתאגידי נפט ואנרגיה, עלה שמו של נולס כמועמד אפשרי לתפקיד מזכיר הפנים או מזכיר האנרגיה של ארצות הברית בקבינט של ארצות הברית בממשל ברק אובמה. בדצמבר 2008 נבחרו סטיבן צ'ו כמזכיר האנרגיה וקן סלזאר כמזכיר הפנים, על פניו של נולס.
ב-28 באפריל 2010, מונה נולס על ידי סלזאר כחבר במועצה המייעצת של שירות הפארקים הלאומיים של ארצות הברית.
לאחר החלפת הממשל ב-2017, התנגד נולס לרבים מצעדי המדיניות של מזכיר הפנים החדש ראיין זינקי, ומאוחר יותר הוא טען במכתב התפטרותו מתפקידו במועצה שלזינקי לא היה שום עניין "בהפחתת שינוי האקלים, משיכת הדור הצעיר, פיתוח תרבות מגוונת יותר של מבקרי הפארקים, הבאת בתי הספר לפארקים ואת הפארקים לבתי הספר, השמת הדגש על פיתוח הפארקים, והגנה על המגוון הטבעי של עולם החי". נולס הוביל התפטרות רבתי מהמועצה בינואר 2018, בציינו את הפערים עם מחלקת הפנים, במיוחד זינקי.
חיים אישיים

נולס הוא חובב דיג נלהב, חובב סקי, ובעבר השתתף במרוצי מרתון. הוא ורעייתו, סוזן נולס, מתגוררים באנקורג'. לזוג שלושה ילדים.
הערות שוליים

↑  "Tony Knowles on VoteMatch." On the Issues.
↑  adn.com - alaska : Knowles to run for governor Archived June 2, 2006, at the Wayback Machine
↑  "Alaska Governor's Race - Sarah Palin, Tony Knowles - 2006 Midterm Elections - New York Times". The New York Times
↑  Marc Ambinder, "Can These Two Democrats Inject Rationalism Into the Energy Debate?", The Atlantic, July 14, 2010.
↑  Former Gov. Knowles appointed to national board Archived 2011-08-11 at the Wayback Machine, Juneau Empire, April 29, 2010
↑  "Former Alaska governor leads mass resignation from parks board". Newsminer.
| --- | --- |
בקרת זהויות :  GND: 117815291X  ISNI: 0000 0000 3732 8991  LCCN: n2001101787  SNAC: w6rz84cx  VIAF: 9198383   WorldCat (עם VIAF): 9198383
טירת בנטון

| --- | --- |

 מידע כללי
 סוג:  טירה 
 כתובת:  ברטון 
 מיקום:  ברטון, ויילס
 מדינה:  הממלכה המאוחדת 
 מידות
 גובה מעל פני הים:  29.4 מ' 
 קואורדינטות:  51°43′30″N 4°53′22″W﻿ / ﻿51.7251°N 4.88941°W﻿ / 51.7251; -4.88941
  (למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיטירת בנטון(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיטירת בנטון
 
טירת בנטון (באנגלית: Benton Castle) היא ביצור קטן בעיירה ברטון, פמברוקשייר, ויילס, המשמש כיום כבית פרטי, באזור מיוער המשקיף על נהר קלד'אי.
היסטוריה

הטירה נבנתה ככל הנראה במאה ה-13, כאחת ממספר טירות שהגנו על גבולות מאה רו הקדומים. מקורותיה לא ברורים, אם כי ידוע שבמאה ה-14 הטירה הייתה בבעלות תומאס דה רוש, לורד מלנגוום. במפה של פמברוקשייר משנת 1583 הופיעה הטירה בגדה המערבית של קלדאו,
מסופר כי מספר טירות נפגעו במלחמת האזרחים האנגלית, כאשר חלקן, בהן בנטון, נהרסה כמעט לחלוטין.
היסטוריה > שיפוץ

הטירה נותרה בלתי מיושבת עד לשנת 1930, ולאחר מכן שופצה. החצר הוקרה בשנת 1954, והמבנה נמכר בשנות השישים. בהמשך, הוכרזה הטירה כבניין רשום "בשל החשיבות ההיסטורית, והייחודיות שלה כטירה קטנה ששוחזרה מתקופת ימי הביניים".
הערות שוליים

↑  Lewis, Samuel (1844). A Topographical Dictionary of Wales: Burton, Pembrokeshire.
↑  "Coflein: Benton Castle". נבדק ב-6 באוגוסט 2019. {{cite web}}:  (עזרה)
1 2  "Dyfed Archaeological Trust: Benton". נבדק ב-6 באוגוסט 2019. {{cite web}}:  (עזרה)
↑  "Penbrok comitat". British Library. נבדק ב-4 באוגוסט 2019. {{cite web}}:  (עזרה)
↑  Laws, Edward (1888). The History of Little England Beyond Wales. London: George Bell.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירת בנטון".
יהודים למען יהדות

| --- | --- |
 מדינה:  ארצות הברית 
 מטה הארגון:  לוס אנג'לס 
 תקופת הפעילות:  1985–הווה (כ־39 שנים) 
 https://jewsforjudaism.org/hebrew
 
יהודים למען יהדות (Jews for Judaism) הוא ארגון יהודי-אורתודוקסי בינלאומי, מרכזו בלוס אנג'לס שבמדינת קליפורניה בארצות הברית. הארגון הוקם במטרה להשיב יהודים שהמירו את דתם בחזרה לדת היהודית בפרט, וכדי לפעול כנגד התבוללות בכלל.
הארגון נוסד בשנת 1985 על ידי הרב בנציון קרביץ בארצות הברית. כיום הארגון הוא הארגון היהודי הגדול ביותר שפועל כנגד פעילויות מסיונריות נוצריות – ובעיקר כנגד תנועות אוונגליסטיות ויוצאות הנצרות שלעיתים קרובות אף מטעות את קהל היעד באמצעות שמן המבלבל – כמו עדי יהווה והיהדות המשיחית; שפועלות בין היתר גם בישראל. שמו של הארגון מבוסס כפרפרזה על-שמו של הארגון המיסיונרי יהודים למען ישוע (Jews for Jesus), אחד הארגונים העיקריים שנגדם יוצא הארגון יהודים למען יהדות.
לארגון מסונפת קבוצת סטודנטים התנדבותית הנקראת "Be-True" כתגובה לפעילות מיסיונרית בקמפוסים של אוניברסיטאות בארצות הברית, קנדה ואוסטרליה.
ראו גם

יד לאחים
לב לאחים
להב"ה
לה פמיליה
טירת שלושת הכתרים

| --- | --- |

טירת שלושת הכתרים, 1661
 מידע על המבנה
 סוג:  טירה
 מיקום:  גמלה סטאן, סטוקהולם, שוודיה
 תקופת הבנייה:  ? – המאה ה-13
 תאריך הריסה:  ב-7 במאי 1697, ב"שריפה הגדולה"
 נשלט על ידי:  מלך שוודיה
 מצב:  הרוס. (כיום נמצא שם ארמון המלוכה השוודי)
 גובה:  המגדל הגבוה, כ-8 מטרים
 קואורדינטות:  59°19′33″N 18°04′17″E﻿ / ﻿59.325833333333°N 18.071388888889°E﻿ / 59.325833333333; 18.071388888889
  (למפת סטוקהולם מוגדלת) טירת שלושת הכתרים(למפת סטוקהולם רגילה) טירת שלושת הכתרים
 
טירת שלושת הכתרים (בשוודית: slottet Tre Kronor) הייתה טירה היסטורית ששכנה בלב העיר העתיקה בסטוקהולם. הטירה הוקמה במאה ה-13, וסביבה קמה העיר סטוקהולם. השם "שלושת הכתרים" ניתן לטירה לראשונה בשנת 1588, כאשר שלושה כתרי-זהב הוצבו בראש המגדל הראשי. ב-7 במאי 1697 נשרפה הטירה כליל, ובמקומה נבנה ארמון המלוכה השוודי (בו ממוקם היום "מוזיאון שלושת הכתרים").
הערות שוליים

1 2 3 4  טירת שלושת הכתרים, אתר בית המלוכה השוודי, (באנגלית).
1 2 3  טירת שלושת הכתרים, אתר "העיר העתיקה של סטוקהולם", (בשוודית ובאנגלית).
↑  יוסף לפיד, מדריך לפיד לצפון אירופה,ירושלים. הוצאת כתר, 2000; עמוד 276.
| --- | --- |
בקרת זהויות :  SELIBR: 217669  VIAF: 276241489   WorldCat (עם VIAF): 276241489 
ערך זה הוא קצרמרבנושא שוודיה ובנושא מבנים. אתם מוזמנים לתרום לוויקיפדיה ו.
טמאש קראוס

| --- | --- |
אין תמונה חופשית
 לידה:  24 בפברואר 1948 (בן 76) קונסנטמארטון, הונגריה 
 מדינה:  הונגריה 
 מפלגה:  המפלגה הסוציאליסטית ההונגרית 
 פרסים והוקרה:  פרס רדנוטי (2014)  Paul Demeny award (1991)  Georg Lukács Award (2010)  עיטור הידידות (רוסיה) (2013) 
 
טמאש קראוס (בהונגרית: Krausz Tamás; נולד ב-24 בפברואר 1948 בקונסנטמארטון) הוא היסטוריון, מומחה לרוסיה, פרופסור אמריטוס, אינטלקטואל יהודי-הונגרי. מבקר המשטר בהונגריה.
ביוגרפיה

טמאש קראוס נולד בעיר של כ-8,000 תושבים בצפון המישור הגדול בהונגריה אחרי מלחמת העולם השנייה. הוא והוריו עברו מהעיר הקטנה לבודפשט כשהיה בן ארבע. סיים את לימודיו בבית הספר היסודי והתיכון בבירה, וסיים את לימודיו באוניברסיטת לאיוש קושוט שמוכר כאוניברסיטת דברצן עם תואר בהיסטוריה ובשפה הרוסית בשנת 1973. את עבודת הדוקטורט שלו כתב ב-1976 על הקשרים בין הבולשביזם לבין השאלה הלאומית. בשנת 1981 כתב עבודה על ההיסטוריוגרפיה של ייחודיות התפתחות ההיסטורית הרוסית. הוא זכה בתואר דוקטור להיסטוריה בשנת 1994 עם עבודתו ה"תרמידור הסובייטי" ((בלוח השנה המהפכני בצרפת התרמידור היה החודש ה-11. תרמידור (Thermidor), חודש החום, החל ב-19 או 20 ביולי)), שדן בתנאים האינטלקטואליים והפוליטיים של הסטליניזם.
מאז 1982 הוא מלמד במחלקה להיסטוריה של מזרח אירופה, בפקולטה למדעי הרוח, באוניברסיטת אטווש לוראנד. פרופסור חבר במשרה חלקית מאז 1988, פרופסור חבר במשרה מלאה מאז פברואר 1997, פרופסור מן המניין מאז יולי 2000 (ב"מרכז לרוסיה"), ראש המחלקה מאז יולי 2002. פרופסור אמריטוס מאז פברואר 2018.
בשנת 1987 בילה חצי שנה במלגת IREX (International Research & Exchanges Board) בחקר נושאים רוסיים-סובייטים בארצות הברית, ובשנים 1996 וב-1997 יצא לסיור לימודים ארוך יותר במוסקבה.
הוא עבד גם כעמית מחקר בכיר במכון להיסטוריה פוליטית (Institute of Political History), שם עסק בעיקר בהיסטוריה של ברית המועצות. לאחר התפרקות ברית המועצות ערך את "החוברות הפוסט-סובייטיות התקופתיות". מאז 1989 הוא העורך המייסד של כתב העת המרקסיסטי ההונגרי "תודעה" (Eszmélet), שיוצא לאור מדי רבעון.
בפוליטיקה

הוא היה ממייסדי ומדמויות המפתח של המפלגה הסוציאליסטית ההונגרית (MSZP) השמאלית ובמשך שנים רבות היה גם סגן הנשיא שלה. הוא היה הדובר והמייסד של "התאחדות האלטרנטיבה השמאלית" (28 בספטמבר 1988).
במאמר ביומון נפסבדשאג (Népszabadság) בשם "להתראות MSZP!" שפורסם ב-7 באפריל 2009 הוא הודיע כי עזב את MSZP, בטענה כי בלחץ ההון הגדול, ה-MSZP איבדה את התדמית החברתית שלה. הודעתו באה בעקבות הקונגרס של ה-MSZP (יומיים לפני כן), שבו גורדון ביינאי, שתכנן צעדי צנע משמעותיים, הוצב ברוב גדול כיורשו של פרנץ דיורצ'אן כראש ממשלת הונגריה.
פרסים

מדליית הזיכרון פאל דמני (1991)
צלב הקצינים מסדר ההצטיינות של הרפובליקה של הונגריה (2005) - החזיר אותו בשנת 2016.
פרס ג'רג' לוקאץ' (2010)
עיטור הידידות (רוסיה) של הפדרציה הרוסית (2013)
פרס אנטי גזענות על שם מיקלוש רדנוטי (2014)
Deutscher Memorial Prize (2015)
הערות שוליים

↑  "О награждении государственными наградами Российской Федерации иностранных граждан". pravo.gov.ru.
↑  http://www.deutscherprize.org.uk/wp/past-recipients/
| --- | --- |
בקרת זהויות :  NLI: 987007264173905171  PLWABN: 9810638706005606  BnF: cb12926303q (data)  ICCU: PUVV444939  ISNI: 0000 0001 1766 3327  LCCN: n84020102  NKC: jo2007277607  SUDOC: 05679276X  VIAF: 61677377   WorldCat (עם VIAF): 61677377
טמאש קאשאש

טמאש קאשאש (בהונגרית: Kásás Tamás;‏ בודפשט, 20 ביולי 1976) שחקן כדורמים הונגרי. 3 פעמים ברציפות אלוף אולימפי (סידני 2000, אתונה 2004 ובייג'ינג 2008) בכדורמים.
קורות חיים

קאשאש התחיל לשחק כדורמים בגיל שש. אביו זולטאן קאשאש הוא שחקן ומאמן כדורמים. ב-1993 זכה באליפות אירופה לנוער. באותה שנה הוא כבר היה חבר בנבחרת הבוגרת. הוא הצליח לערוך את הופעת הבכורה שלו בנבחרת במרץ 1994, אז זכה באליפות אירופה לנוער ועבר לפרנצווארוש. בשנת 1995 הגיעה קבוצתו למקום השני בגביע LEN. הם הגיעו לחצי גמר האליפות. הוא זכה באליפות העולם עם הנבחרת הצעירה, היה שני באליפות אירופה למבוגרים בווינה, וזכה עם הנבחרת בגביע העולם. הוא התחיל את העונה החדשה כשחקן אויפשט. בסוף השנה הגיע למקום השני עם הנבחרת. עם אויפשט, הוא היה פיינליסט הונגרי ו-BEK ב-1996. הוא סיים במקום השלישי באליפות.
קורות חיים > 1996

באולימפיאדת אטלנטה (1996) סיים במקום רביעי עם הנבחרת ההונגרית.
ב-1997, עם UTE, הגיע למקום הראשון בגביע LEN (אנ'). הוא זכה במדליית ארד בגביע העולם. בגמר אליפות אירופה בסביליה ניצחה נבחרת הונגריה את יוגוסלביה 3-2 בשלושת שעריו, ובכך זכתה במדליית הזהב. הוא התחיל את עונת 1997–1998 בצבעים של פוסיליפו נאפולי האיטלקית. הוא היה שני באליפות העולם 1998.זכה ב-BEK עם נאפולי ב-1998. הוא סיים שני באליפות איטליה. הוא זכה במדליית זהב באליפות אירופה ובאליפות העולם שלאחר מכן.
קורות חיים > 2000 > אלוף אולימפי

באולימפיאדת סידני (2000) הוא זכה במדליית זהב בטורניר הכדורמים. בסוף השנה הוא נבחר לנבחרת הונגריה של המאה ה-20.
בתחילת אליפות איטליה 2008–2009, הוא לא הופיע עקב חוקי לגיון הזרים האיטלקי. הוא החמיץ את השנים 2009 ו-2010 בנבחרת. מ-2009 הוא יכול היה לשחק רק במשחקי היורוליג עם קבוצתו רקו, שוב בגלל חוקי הלגיון. הוא היה שני ב-2009 וראשון ב-2010 עם רקו ביורוליג. ב-2010 זכה גם בסופר קאפ האירופי. הוא חזר לנבחרת בינואר 2011. הוא פרש מהנבחרת ביוני 2011, ובכך החמיץ את אליפות העולם.  ב-2012 הוא היה מדליסט ארד באליפות אירופה. הוא זכה בליגת האלופות עם רקו. הוא היה חבר בנבחרת החמישית באולימפיאדה. הוא הודיע בלונדון כי יסיים את הקריירה הבינלאומית שלו.
בנובמבר 2012, הוא הכריז בתוכנית TV שהוא יעבוד עם שחקני כדורמים צעירים בארצות הברית של אמריקה. הוא עבד באוניברסיטת UCLA, אך סיים את הפעילות הזו לאחר שלושה חודשים. מאוחר יותר, הוא פתח מסעדה בבריכת השחייה של קומיאד.
ב-13 במאי 2015 נבחר לחבר החדש ביותר ב"איגוד הספורטאים ההונגריים בני האלמוות".
הישגיו

שלוש פעמים אלוף אולימפי (2000, 2004, 2008)
אולימפיאדהמקום רביעי. (1996, אטלנטה)
אלוף העולם : 2003
מדליסט כסף באליפות העולם: 1998, 2005, 2007
זוכה בליגה העולמית : 2003, 2004
זוכה גביע העולם : 1995, 1999
מדליית כסף בגביע העולם: 2002, 2006
מדליסט ארד של גביע העולם: 1997
אליפות אירופה : 1997, 1999
מדליסט כסף באליפות אירופה: 1995, 2006
מדליסט ארד באליפות אירופה: 2001, 2003, 2008, 2012
אלוף העולם לנוער (1995)
אלוף אירופה לנוער (1994)
אלוף אירופה לנוער (1993)
זוכה 3× WC (1998. Posillipo, 2007. Pro Recco, 2010 Pro Recco)
BL-3. (2002. Posillipo)
זוכה CEC (2003. Posillipo)
זוכה גביע LEN (1997. UTE)
פיינליסט גביע LEN (FTC 1995)
אליפות הונגריה, מדליית כסף: 2004
אליפות הונגריה, מדליסטית ארד: 1995, 1996
אליפות איטליה, מדליית זהב: 2000, 2001, 2005, 2007, 2008, 2009
אליפות איטליה, מדליית כסף: 1998, 1999, 2002
פרסים והוקרה

ספורטאי נוער מצטיין (1996)
שחקן השנה בהונגריה בכדור מים (1999, 2006)
צלב הקצין של מסדר ההצטיינות של הרפובליקה של הונגריה (2000)
חבר בצוות כדורהמים ההונגרי של המאה ה-20 (2000)
צלב אמצעי של מסדר ההצטיינות של הרפובליקה של הונגריה (2004)
הצלב המרכזי של מסדר ההצטיינות של הרפובליקה של הונגריה עם הכוכב (2008)
אזרחות כבוד של בודפשט (2008)
שחקן העשור בכדור מים (2010)
תעודת הכרה של שר הספורט (2012)
חבר באיגוד הספורטאים ההונגרי בני האלמוות (2015)
פרס פרימה (2015)
חבר בהיכל התהילה של ספורט השחייה (2015)
אזרחו כבוד של רקו.
ספרו

קאשה - 36 השנים הראשונות לחייו של כוכב עולמי של הכדורמים ההונגרי (יחד עם Csaba M. Kiss ) (Ulpius-ház, 2012, מסת"ב 9789632546995 )
לקריאה נוספת

(בהונגרית) A magyar férfi vízilabda-válogatott hivatalos oldala (דף נבחרת הכדורמים ההונגרית)
(באיטלקית) Kásás Tamás a Pro Recco olasz klubcsapat hivatalos oldalán (דף קבוצת הכדורמים האיטלקית פרו רקו)
הערות שוליים

↑  "Kásás lemondott a válogatottságról". hvg.hu. 2011-06-09.
↑  "Kásás Tamás ismét a válogatott keretben". nemzetisport.hu. 2011-12-08.
↑  "Kásás Tamás elhagyja Magyarországot". hvg.hu. 2012-11-27.
↑  "Kásás Tamás az évtized legjobb pólósa". nemzetisport.hu. 2010-03-22.
↑  "Recco városa elköszönt Benedek Tibortól". vlv.hu. 2020-06-21. נבדק ב-2020-06-23.
טכנאי מחשבים

טכנאי מחשבים
טכנאי מחשבים בעבודה
טכנאי מחשבים הוא אדם העוסק בהבטים פרקטיים של חומרת ותוכנת מחשבים, כגון: הרכבת חומרה, התקנת תוכנה, כוונון וייעול, תחזוקה שוטפת, תיקון חומרה, תיקון בעיות תוכנה (כולל שחזור מידע), אבטחת מידע, שיפור תקשורת המחשבים וייעוץ לקראת קנייה של מחשבים.
תחומי העיסוק של טכנאי המחשבים רחבים, ועוסקים בחומרה ובתוכנה: החל בתיקון או החלפת חומרה פגומה, התקנת מערכת הפעלה שלמה ותוכניות אחרות, שינוי הגדרות תוכנה וחומרה לא נכונות, טיפול בווירוסי מחשב למיניהם, ועוד. תחום העיסוק גולש לעיתים לתחומים נוספים כגון בניית ותחזוק אתרי אינטרנט, טיפול בשרתים וברשתות, סלילת תשתית רשת בבתים ובמשרדים, טיפול ברכיבים אלקטרוניים ועוד, ולעיתים משלב תחומים של מקצועות מחשוב אחרים, כדוגמת מנהל רשת ותמיכה טכנית.
תחומי פעילות > אבחון תקלות במחשבים

חלק נכבד מהאבחון נעשה בעזרת צפייה והאזנה למחשב בעת התרחשות התקלה. למשל, מצב בו המחשב מאט עד לכיבוי מוחלט, מורה על צורך בבדיקת מערכת הצינון של המעבד. טכנאים אמורים לדעת שהמעבד מעוצב כך, שבמקרה של חימום יתר, הוא יאט או ייכבה, כדי למנוע קלקול. אולם, מעבר לפירוש תצפיות בלתי אמצעיות, בעזרת ידיעות שבהן אמור להחזיק הטכנאי, הטכנאי מחזיק גם כלי אבחון. כלי האבחון לתקלות במחשבים מחולקים למספר קבוצות:
כלי חומרה שמובנים בכל מחשב (כגון הרמקול הקטן שעל לוח האם, שמצפצף בעת האתחול, באופן התואם קוד אבחון תקלות וכמו הפלט על המסך ממערכת הבדיקה העצמית של ה-BIOS).
כלי תוכנה שמובנים בכל מערכת הפעלה (כמו יומן האירועים וכמו מנהל החומרה).
כלים חיצוניים (חלקם רק מאבחנים וחלקם גם מציעים טיפול) כמו אנטיוירוס או כרטיס פוסט-קרד (כרטיס עם צג קטן שבהתקנתו במחשב מופיע על הצג שלו מספר המורה על סוג התקלה).
תחומי פעילות > תיקוני חומרה

טכנאי עובד עם שני סוגי חומרה עיקריים: מחשבים נייחים (מחשבים אישיים ושרתים) ומחשבים ניידים. טכנאים גם מתקנים לעיתים מגוון של ציוד היקפי הכולל התקני קלט - מקלדות, עכברים וסורקים, התקני פלט - מסכים, מדפסות ורמקולים, והתקני אחסון החל מדיסקים חיצוניים (דיסק קשיח מחובר למחשב על ידי מגוון חיבורים - USB, Firewire, Ethernet, SATA) עד למחשבי אחסון מידע מיוחדים המוגדרים כשרתים.
טכנאים העוסקים ברשתות מחשבים יעבדו גם עם חומרת רשת כגון ראוטרים, סוויצ'ים (מפצלי רשת), כבלי רשת, ורשתות אלחוטיות.
תחומי פעילות > תיקוני תוכנה > שחזור מסמכים ומידע אישי

אחד התיקונים המבוקשים ביותר הוא שחזור מידע. זאת משום שבניגוד לשאר הקלקולים במחשב, מידע פרטי שנמחק (למשל: מסמכים שהמשתמש יצר או תמונות שצילם), אינם ניתנים לקנייה מחדש, במקרה שבו התיקון מסתבר כיקר או מסובך מדי. ישנן מעבדות שכל התמחותן היא בשחזור מידע, בייחוד במקרים של דיסק קשיח שנפגם חומרתית.
בשל חשיבותו של המידע האישי של המשתמש, לפני כל תיקון מסובך של החומרה או התכנה, אם הדבר אפשרי, הטכנאים מגבים את מסמכי המשתמש והגדרותיו כך שלאחר התיקון המשתמש לא יאבד שום חלק מהמידע הקריטי שלו.
תחומי פעילות > תיקוני תוכנה > שחזור קובצי תוכנה

כעיקרון, תיקון תקלות דורש את אבחונן. אולם, לא תמיד הדבר אפשרי. לכן יש מספר שיטות תיקון בלא אבחון:
שיטה יעילה, פשוטה ודלת סיכון ידועה כ- "שחזור מערכת" (System Restore). זהו שחזור שבו מוחזרים קובצי הפעלת התכנות, כמו גם הדרייברים, למצב שבו הם היו לפני תאריך הקלקול (הטכנאי בוחר את תאריך היעד של השחזור).
דרך פשוטה אחרת, היא שחזור כל המחשב למצבו הראשוני - המצב בו היה מיד לאחר התקנת מערכת ההפעלה (System Recover). במצב זה כל דבר ששונה במחשב כגון הגדרות או קבצים אישיים יימחקו אם לא גובו קודם למדיה חיצונית. שחזור מערכת למצבה הראשוני יהיה מלווה בהתקנות מחדש של תוכנות והעתקה מחודשת של מסמכים.
פרמוט והתקנה מחדש של מערכת ההפעלה - לפני נקיטה בצעד קיצוני זה, יש לגבות לא רק את המידע האישי אלא גם את הדרייברים של המערכת. במצב שבו נוקטים בשיטה זו, כאשר אין אפשרות גיבוי טובה, עשוי לדרוש ימי עבודה אחדים שיוקדשו לחיפוש הדרייברים ברשת האינטרנט ויהפוך את כל התיקון לבלתי כלכלי. בחלק מהמקרים, בתהליך זה יאבדו רישיונות של תכנות שלא היה להם גיבוי.
כאשר ניתן לאבחן את הבעיה, הטכנאי יכול להסיר פריט תוכנה מסוים (יישום, שירות, דרייבר, עדכון תוכנה), שגרם לה, או לכווננו ולהתאימו למחשב.
לימוד והסמכה

טכנאות מחשבים נלמדת במוסדות להכשרה טכנית, בתוכניות לימוד שחלקן פותחו על ידי מוסדות אלה, וחלקן פותחו על ידי חברות גדולות, כגון מיקרוסופט וסיסקו, ומלוות במבחנים מטעמן. עם זאת, מבחינה חוקית, העיסוק במקצוע אינו מחייב מעבר הכשרה או בחינות הסמכה, ופעמים רבות הכשרת העוסקים בתחום היא מכח לימוד עצמי, צבירת ניסיון מעשי וכישרון בסיסי בתחום.
מקומות עבודה

טכנאי מחשבים עשוי לעבוד כשכירים במחלקת טכנולוגיית המידע בארגונים וחברות, מרכזי שירות או חנויות מחשבים. חלק מהטכנאים עצמאיים או בעלי חברה המספקת שירותי תמיכה. חלקם קבלני משנה המשמשים כפרילנסרים או יועצים. מבין הטכנאים העצמאיים, חלק מהטכנאים מספקים שירות בבית הלקוח, בעוד שאחרים מספקים שירות בבית העסק שלהם, אליהם מביאים הלקוחות את מחשביהם.
אפשרויות הקידום הן בעיקר למקצועות מחשוב מתקדמים יותר, כגון מנהל רשת ומנהל תשתיות מחשוב, או לתפקידי ניהול ושיווק בחנויות ורשתות מחשבים.
טרור קיברנטי

טרור קיברנטי או סייבר טרור (באנגלית: Cyberterrorism), הוא מונח המתאר פעולות טרור הנעשות באמצעות לוחמת רשת, אם על גבי פלטפורמת רשת האינטרנט ואם על מערכות ממוחשבות אחרות.
הגדרת הסייבר טרור – בדומה להגדרת המונח "טרור" – נתקלת בעמימות. אולם, באופן המקביל לטרור הקונבנציונלי המשתמש באלימות ואמצעים פיזיים, מקובל להניח שטרור בסייבר עושה שימוש במרחב הקיברנטי כדי לפגוע באזרחים, במטרה לייצר שינוי פוליטי-מדיני או חברתי.
התפתחות

התבססות האינטרנט כרשת התקשורת וכבסיס הפעולה העיקריים של האנושות המודרנית, הביאה לכך שפגיעה באמצעות תקשורת מחשבים במערכות ממוחשבות, עלולה להיות הרת אסון. תרחישי הבלהות האפשריים באמצעות לוחמת מידע, הם עצומים – כשפגיעה ברשת ממוחשבת אחת או יותר של מדינה מסוימת, עשויה לשתק אותה כליל. כך למשל, חדירה של גורמי טרור למערכות המחשוב המנהלות את התשתיות (מים, חשמל וכדומה) במדינה מסוימת, עשויה להביא לשיתוק כלל התשתיות במדינה, כשהפגיעה האנושה באזרחיה, תהיה רק אחת מתוצאותיה.
גם מבלי לפעול בסייבר טרור, מספק האינטרנט לארגוני טרור אפשרויות המסייעות למטרתם, דוגמת תעמולה, לוחמה פסיכולוגית, גיוס משאבים (אנשים, כספים) ותקשורת יעילה. אך, האפשרות של לחימה ופגיעה באמצעות סייבר, היא פוטנציאל גבוה הרבה יותר לטרור, כששיקולי העלות מול תועלת לעומת טרור רגיל, עשויים להמריץ גורמי טרור להשתמש בו. המשאבים הדרושים כדי לבצע פעולות טרור קונבנציונליות (שימוש בנשק, חטיפת בני ערובה וכדומה), יקרים וקשים להשגה עשרות מונים מאלה הדרושים לשם ביצוע סייבר טרור (המתבצע באמצעות כישורי האקינג ומחשב).
דוגמה לסייבר טרור ניתן לראות במלחמת קוסובו, בה הותקפו אתרים ומחשבים של ארגון נאט"ו, וכן של ארגונים ומוסדות אזרחיים אחרים שתמכו בפעילותו.